ΓΡΑΠΤΗ ΕΡΩΤΗΣΗ E-2614/99

υποβολή: Konstantinos Hatzidakis (PPE-DE) προς την Επιτροπή

(12 Ιανουαρίου 2000)

Θέμα: Παρατυπίες και προβλήματα στην ανάθεση και εκτέλεση του χρηματοδοτούμενου από κοινοτικούς πόρους Γενικού Νοσοκομείου Κατερίνης

Στις 26.11.1996 ανατέθηκε από τη Δημόσια Επιχείρηση Ανέγερσης Νοσηλευτικών Μονάδων (ΔΕΠΑΝΟΜ) του ελληνικού δημοσίου, σε συγκεκριμένη κοινοπραξία, η κατασκευή του Νομαρχιακού Γενικού Νοσοκομείου Κατερίνης, παρά την αδικαιολόγητα χαμηλή προσφορά και διάφορες άλλες παρατυπίες στην τήρηση της διαδικασίας ανάθεσης. Συγκεκριμένα, η ανάθεση του έργου έγινε με απόφαση της ΔΕΠΑΝΟΜ χωρίς όμως τη σύμφωνη απόφαση της Επιτροπής Διαγωνισμού η οποία είχε ζητήσει αιτιολόγηση για την πολύ χαμηλή προσφορά, που ποτέ όμως δεν δόθηκε, με αποτέλεσμα και η εν λόγω Επιτροπή να μην δώσει την έγκρισή της. Η συνέπεια όλων αυτών είναι, ανάμεσα σε άλλα, και οι σημαντικές καθυστερήσεις στηνλοποίηση του έργου που είχαν ως αποτέλεσμα και την επιβολή ποινικής ρήτρας στην ανάδοχο κοινοπραξία ύψους 90 εκατ. δρχ. λως περιέργως όμως, αντί να κηρυχθεί έκπτωτος ο εργολάβος όπως προβλέπεται σε τέτοιες περιπτώσεις, του χορηγήθηκε από τη ΔΕΠΑΝΟΜ παράταση 8 μηνών για την ολοκλήρωσή του. Σήμερα ωστόσο, δηλ. 33 μήνες από την ανάθεση του έργου και μόλις 5 μήνες από την εκπνοή της προθεσμίας παράδοσής του, δεν είναι έτοιμος ούτε καν ο σκελετός του, ενώπολογίζεται ότι έχει εκτελεστεί μόλις το 20 % του συνόλου του. Η 15η Γενική Διεύθυνση της Ευρωπαϊκής Επιτροπής, με προειδοποιητική επιστολή που απέστειλε στις 5.5.1998 στις αρμόδιες ελληνικές αρχές, εκφράζει επιφυλάξεις για τη διαδικασία ανάθεσης και εκφράζει φόβους για τη δυνατότητα συνέχισης του έργου.

Θα μπορούσε να με πληροφορήσει η Επιτροπή ποιοί είναι οι συγκεκριμένοι λόγοι που την οδήγησαν στην αποστολή αυτής της επιστολής, ποιός θεωρεί ότι ευθύνεται για όλη αυτή την κατάσταση και ιδίως τις καθυστερήσεις, καθώς και εάν πιστεύει ότι συντρέχουν βάσιμοι λόγοι για την οριστική απώλεια των σχετικών κονδυλίων για την ολοκλήρωση του έργου;

Απάντηση του κ. Bolkestein εξ ονόματος της Επιτροπής

(15 Φεβρουαρίου 2000)

Η Επιτροπή θα ήθελε να πληροφορήσει το αξιότιμο μέλος ότι εξέτασε την περίπτωση αυτή έπειτα από καταγγελία η οποία αμφισβητούσε τη νομιμότητα της διαδικασίας ανάθεσης της εν λόγω σύμβασης. Με βάση τα στοιχεία της καταγγελίας, η Επιτροπή εξέφρασε, με επιστολή που απηύθυνε στις ελληνικές αρχές, επιφυλάξεις σχετικά με τη νομιμότητα ορισμένων πτυχών της διαδικασίας και ζήτησε από τις εν λόγω αρχές συμπληρωματικές πληροφορίες και παρατηρήσεις. Ορισμένες πληροφορίες που θέτουνπό αμφισβήτηση τη νομιμότητα της εν λόγω σύμβασης δημοσιεύθηκαν επίσης και στον ελληνικό Τύπο. Συνεπώς, η Επιτροπή, πριν ολοκληρώσει την εξέτασή της, επιχείρησε επίσης να επαληθεύσει την ακρίβεια αυτών των ισχυρισμών. Η εξέταση του φακέλου θα ολοκληρωθεί πολύ σύντομα.

Το γεγονός ότιπήρξαν καθυστερήσεις στην κατασκευή του έργου είναι βεβαίως λυπηρό, αλλά δεν είναι αρμοδιότητα της Επιτροπής να κατανείμει τις ευθύνες.

Η Επιτροπή θα ήθελε επίσης να διαβεβαιώσει το αξιότιμο μέλος ότι η κοινοτική συγχρηματοδότηση για την εκτέλεση του εν λόγω έργου θα επανεξεταστεί μετά την ολοκλήρωση της τελικής αξιολόγησης της προαναφερθείσας καταγγελίας από την Επιτροπή.